Blaze7451/Wiki-th-20250601 huggingface dataset:
ปลาเวลส์

ปลาเวลส์ (Wels catfish, Sheatfish; Silurus glanis) ปลาน้ำจืดขนาดใหญ่ชนิดหนึ่ง ในวงศ์ปลาเนื้ออ่อน (Siluridae)
จัดเป็นปลาน้ำจืดที่มีขนาดใหญ่มาก โดยถือว่าเป็นหนึ่งในปลาน้ำจืดที่มีขนาดใหญ่ที่สุดในโลก และถือว่าเป็นปลาหนัง (Siluriformes) ชนิดหนึ่งที่มีขนาดใหญ่ที่สุดในโลก มีลักษณะเหมือนปลาในสกุลเดียวกันชนิดอื่นทั่วไป มีลำตัวสีน้ำตาลและมีจุดสีดำเป็นกระ กระจายอยู่ทั่วลำตัว หัวมีขนาดใหญ่ มีหนวดที่มุมปาก 2 คู่ยาว ปากกว้างมาก ตามีขนาดเล็ก
มีความยาวได้ถึง 3 เมตร โดยสถิติโลกที่มีบันทึกไว้ คือ น้ำหนัก 250 ปอนด์ ความยาว 8.5 ฟุต ที่ตอนเหนือของอิตาลี
มีถิ่นกำเนิดในยุโรปตอนกลาง ไปจนถึงเอเชียกลาง โดยเฉพาะในประเทศรัสเซีย แต่สามารถที่จะเพาะขยายพันธุ์ได้ในที่เลี้ยง จึงมีการนำเข้าจากสหราชอาณาจักรไปปล่อยในแหล่งน้ำของสเปนจนกลายเป็นชนิดพันธุ์ต่างถิ่น ตั้งแต่ทศวรรษที่ 50
เป็นปลาที่หากินเพียงลำตัวตัวเดียว กินอาหารโดยไม่เลือกแม้กระทั่ง สัตว์ปีก หรือสัตว์เลี้ยงลูกด้วยนม หรือแม้แต่กินพวกเดียวกันเอง จนทำให้มีคำเล่าลือกันในยุคกลางว่ากินกระทั่งมนุษย์ หรือมีการผ่าท้องแล้วเจอเศษซากชิ้นส่วนมนุษย์อยู่ภายใน แต่โดยปกติแล้ว อาหารคือ กุ้ง, ปู และปลา  หากินในเวลากลางคืน มีพฤติกรรมการขยายพันธุ์ โดยตัวผู้จะเป็นผู้ดูแลไข่จนฟักเป็นตัว
ด้วยความที่เป็นปลาที่มีขนาดใหญ่ จึงนิยมตกกันเป็นเกมกีฬา โดยเฉพาะในทวีปยุโรป ซึ่งสามารถตกได้ด้วยมือเปล่าได้ ด้วยการสวมถุงมือที่ยาวถึงต้นแขน แล้วใช้มือล้วงเข้าไปในโพรงที่ปลาอาศัย แล้วดึงปลาออกมาด้วยการให้ปลางับที่มือ
นิยมปรุงเป็นอาหาร และนิยมเลี้ยงกันเป็นปลาสวยงามและแสดงในพิพิธภัณฑ์สัตว์น้ำ โดยเฉพาะในตัวที่เป็นสีขาวล้วน 

**อ้างอิง**

**แหล่งข้อมูลอื่น**
 Silurus glanis  Linnaeus, 1758 
หมวดหมู่:สัตว์ที่พบในทวีปยุโรป
หมวดหมู่:สกุลไซเลอร์อัส
หมวดหมู่:ปลาตู้
หมวดหมู่:ปลาเศรษฐกิจ
เห็บโค

เห็บโค (Boophilus microplus หรือ Rhipicephalus microplus) เป็นปรสิตภายนอกของสัตว์หลายชนิดเช่น  ม้า ลา แพะ แกะ กวาง หมู หมา และสัตว์ป่าบางชนิด ที่มีความสำคัญต่อโคและกระบือในเขตร้อนชื้น ส่วนใหญ่พบในเอเชีย บางส่วนของออสเตรเลีย มาดากัสการ์ แอฟริกาตะวันตกเฉียงใต้ บริเวณทะเลแคริบเบียน อเมริกาใต้ และ อเมริกากลาง รวมทั้ง เม็กซิโก เคยพบในสหรัฐอเมริกา ตามแนวชายแดนที่ติดต่อกับเม็กซิโก
เห็บทุกระยะในชีพจักรต้องการเลือด  เห็บระยะตัวอ่อน (larvae) ต้องดูดกินเลือดจนอิ่มตัวก่่อนจะลอกคราบเป็นระยะตัวกลางวัย (nymph) เห็บระยะตัวเต็มวัยจะเกาะและอาศัยบนตัวโคในทุกระยะของการเจริญเติบโต จากนั้นเพศเมียจะต้องกินเลือดจนอิ่มตัว (engorge) ก่่อนที่จะลงสู่พื้นเพื่อหาที่เหมาะสมในการวางไข่ 
สัตว์ที่มีเห็บเกาะดูดเลือดจำนวนมากจะส่งผลต่่อสุขภาพโดยตรง ทำให้เกิดภาวะโลหิตจางในสัตว์อายุน้อยจะทำให้การเจริญเติบโตช้้า แคระแกรน ส่วนในสัตว์ที่โตเต็มที่อาจซูบผอม ผลผลิตน้ำนมลดลง นอกจากนี้เห็บยังเป็นพาหะนำโรคร้ายแรงได้แก่โรค babesiosis anaplasmosis และ theileriosis

**อ้างอิง**
หมวดหมู่:สัตว์ขาปล้อง
หมวดหมู่:ปรสิต
การแลกเปลี่ยนชิ้นส่วนระหว่างโครมาทิดพี่น้อง

การแบ่งเซลล์ระยะเมทาเฟส แสดงโครโมโซมที่เป็นวง (R) และการแลกชิ้นส่วนระหว่างโครโมโซมคู่เหมือนในตำแหน่งที่ศรชี้
การแลกเปลี่ยนชิ้นส่วนระหว่างโครโมโซมคู่พี่น้อง (Sister chromatid exchange;SCE ) เป็นการแลกเปลี่ยนสารพันธุกรรมระหว่างโครโมโซมคู่พี่น้องหรือซิสเตอร์โครมาติด (sister chromatids) ถูกค้นพบครั้งแรกโดยใช้การย้อมสีแบบจิมซา ระหว่างซิสเตอร์โครมาติดในการแบ่งเซลล์ระยะก่อนแอนาเฟส พบว่ามีบางชิ้นส่วนที่ถูกย้อม ส่งต่อไปยังโครโมโซมคู่พี่น้องที่ไม่ได้ย้อม
เหตุผลของการแลกเปลี่ยนชิ้นส่วนไม่ทราบแน่นอน แต่ใช้เป็นตัวทดสอบการก่อกลายพันธุ์ของสารพิษ การแลกเปลี่ยนตั้งแต่ 14-100 จุดขึ้นไปถือว่าไม่ปกติ พบในโรคบางชนิดเช่น Bloom syndrome ที่มีการแลกเปลี่ยน 100-160 จุดต่อการแบ่งเซลล์แบบไมโอซิส การแลกเปลี่ยนที่ความถี่สูงมีความเกี่ยวข้องกับการเกิดเนื้องอกและพบบ่อยในผู้ป่วย B51(+) Behçet's disease.

**อ้างอิง**
หมวดหมู่:โครโมโซม
หมู่เกาะซอโลเวตสกี

หมู่เกาะซอโลเวตสกี (Солове́цкие острова́; Solovetsky Islands) เป็นหมู่เกาะในประเทศรัสเซีย ในอ่าวโอเนกา ทางตะวันตกเฉียงใต้ของทะเลขาว ในอาร์คันเกลสค์โอบลาสต์ เดินทางเข้าถึงหมู่เกาะโดยสนามบินซอโลเวตสกี แต่เดิมเป็นสถานที่เนรเทศ นับตั้งแต่ทศวรรษ 1970 เป็นแหล่งอนุรักษ์ทางประวัติศาสตร์และธรรมชาติ
ซอโลเวตสกี
ซอโลเวตสกี
ซอโลเวตสกี
หมวดหมู่:แคว้นอาร์ฮันเกลสค์
มองก์ตัน

มองก์ตัน (Moncton) เป็นเมืองในประเทศแคนาดา ในเวสต์มอร์แลนด์เคาน์ตี ทางตอนใต้ของรัฐนิวบรันสวิก บนฝั่งแม่น้ำเพทีโคดีแอก เป็นเมืองชุมสายรถไฟตั้งแต่อดีต ถึงแม้ว่าเมืองจะก่อตั้งในปี ค.ศ. 1733 แต่ถือว่าปีที่ก่อตั้งอย่างเป็นทางการคือปี ค.ศ. 1766 จากการอพยพของผู้อพยพชาวดัตช์จากฟิลาเดลเฟีย 

**อ้างอิง**
หมวดหมู่:เมืองในรัฐนิวบรันสวิก
นัม จี-ฮย็อน (นักแสดงหญิง เกิดปี 2533)

นัม จี-ฮย็อน (rr=Nam Ji-hyeon Nam Ji-hyun; เกิด 9 มกราคม ค.ศ. 1990) รู้จักกันดีในชื่อจีฮย็อน และชื่อในวงการเดิมของเธอ ซล- จี-ฮย็อน เป็นนักแสดงและอดีตนักร้องชาวเกาหลีใต้ เธอเป็นที่รู้จักกันดีในฐานะอดีตหัวหน้าวงและนักร้องนำของเกิร์ลกรุปเกาหลีใต้โฟร์มินิตที่ตอนนี้ถูกยุบไปแล้ว

** ประวัติ**
จี-ฮยอน เกิดวันที่ 9 มกราคม 1990 ที่โซล สาธารณรัฐเกาหลี  จบการศึกษาจากมหาวิทยาลัยแซ็งมุง คณะเต้น เอกบัลเล จีฮยอนฝึกอยู่กับค่าย JYP Entertainment 2ปี และ ได้เซ็นสัญญากับค่ายCube Entertainment หลังจากได้เข้ามาเป็น หัวหน้าวงและนักร้อง ของวง โฟร์มินิต จี-ฮย็อนเป็นสมาชิกคนเดียวในโฟร์มินิตที่ไม่ผ่านการโฆษณาใด ๆ เลย 

**อาชีพ**

**โฟร์มินิต**
จี-ฮยอน ได้เซ็นสัญญากับค่ายCube Entertainment เป็นหัวหน้าวง ช่วงปลายเดือนพฤษภาคม กับ ฮย็อนอา อดีตสมาชิกวง วันเดอร์เกิลส์ หลังจากนั้นค่ายCube Entertainment ได้ปล่อยตัวอย่างอัลบั้มแรก Hot Issue ในวันที่10 มิถุนายน และ ออกมาเป็นซิงเกิลแรกในวันที่ 18มิถุนายน และถูกโปรโมต จนถึงเดือนสิงหาคม
หลังจากประสบความสำเร็จกับอัลบั้มแรก โฟร์มินิตได้ออกมินิอัลบั้มชื่อ HuH ในวันที่19 พฤษภาคม 2010 และอัลบั้มเต็ม อัลบั้มแรก ชื่อว่า 4MINUTE LEFT ทั้ง2อัลบั้มประสบความสำเร็จอย่างมาก ติดท็อป10 ของชาร์ทเกาหลีต่างๆ และโฟร์มินิตได้โฟกัสเป้าหมายไปที่ ญี่ปุ่น
หลังจากนั้น 1 ปี โฟร์มินิตได้ออกมินิอัลบั้ม ชื่อ Volume Up ได้ขึ้นท็อปชาร์ต และชนะรายการ Show Champion 2 ครั้ง รายการM! Countdown อีก1ครั้ง และสานต่อความสำเร็จ โฟร์มินิทได้ออกเพลง what's your name ซึ่งทำการคว้ารางวัล Triple crown ในราการเพลง และเพลงได้สร้างกระแสทั่วงการเพลงเกาหลีใต้ โดยครองชาร์ตเพลงนานมากในปี 2013 จนทำให้ตัววงได้รับรางวัล บอนซัง จาก Gaon Chart award และรางวัลจาก Golden disk award ไปครอง และในปี 2014 โฟร์มินิท ได้ออกเพลง Whatcha doin today ได้รับรางวัลจาก M countdown ไป 2 รางวัล 
ในปี 2015 โฟร์มินิทได้ทำการเปลี่ยนแนวเพลงครั้งใหญ่เป็นการกลับมาที่เป็นตอกยำในสไตล์ของวงด้วยเพลง Crazy ได้รับรางวัลมากมายจากรายการเพลง เพลงขึ้นชาร์ตได้เร็วมากในวันเปิดตัว และ MV เพลง crazy ปัจจุบัน มียอดวิวเกิน หนึ่งร้อยล้านวิว ซึ่งเป็นกระแสทั่วโลก และในปี 2016 ตัววงได้ปล่อยเพลง Hate ออกมา ซึ่งได้ Skrillex มาเป็นผู้ Produce เพลงให้ และในเดือนมิถุนายน วงโฟร์มินิทได้ตัดสินใจยุบวง

**กิจกรรมเดี่ยว**
วันที่14ตุลาคม2010 เธอได้เล่นหนังแนวระทึกขวัญ ชื่อ  Late Night FM ร่วมกับฮย็อนอาเพื่อนร่วมวง
วันที่7ธันวาคม2010 เธอได้อยู่ในซีรี่ It's Okay, Daddy's Girl แสดงเป็นShin Sun Hae
จี-ฮย็อนปรากฏบนมิวสิกวิดีโอของลีฮย็อนชื่อYou Are the Best of My Life ในวันที่14กุมภาพันธ์2011
จี-ฮย็อนอยู่ในละครวันหยุด  A Thousand Kisses แสดงเป็น  Jang Soo Ah

**ผลงาน**

**ภาพยนตร์**

**ละครโทรทัศน์**

**Reality Program**

**วารตี้โชว์**

**Music video appearances**

**อ้างอิง**
หมวดหมู่:นักร้องป็อปหญิงชาวเกาหลีใต้
หมวดหมู่:นักแสดงเกาหลีใต้
หมวดหมู่:บุคคลจากอินช็อน
หมวดหมู่:นักร้องเพลงภาษาญี่ปุ่น
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:สมาชิกของโฟร์มินิต
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:ไอดอลหญิงชาวเกาหลีใต้
หมวดหมู่:นักร้องจากอินช็อน
หมวดหมู่:นักแสดงหญิงจากอินช็อน
หลุมขาว

แผนภาพหลุมขาวและหลุมดำ
thumb
ในสัมพัทธภาพทั่วไป ของอัลเบิร์ต ไอน์สไตน์ หลุมขาว (White hole) เป็นพื้นที่สมมติชนิดหนึ่งในทางทฤษฎีของกาลอวกาศซึ่งไม่มีสิ่งใดสามารถเข้าไปได้ แต่สสารและแสงสามารถหนีออกมาได้ (ตรงกันข้ามกับหลุมดำ) 
หลุมขาวปรากฏอยู่ในทฤษฎีหลุมดำนิรันดร์ อย่างไรก็ตามการเกิดหลุมดำสามารถเกิดได้ผ่านการยุบตัวอันเกิดจากแรงโน้มถ่วง แต่หลุมขาวยังไม่สามารถเกิดได้ผ่านกระบวนการทางกายภาพที่รู้จัก

**ดูเพิ่ม**
 หลุมดำ- รูหนอน

**แหล่งข้อมูลอื่น**
  Ask an Astronomer: "What is a White Hole?"-  Schwarzschild Wormholes date=2011-09-27 -  Schwarzschild Wormhole animation date=1999-04-21 -  Shockwave cosmology inside a Black Hole date=2008-07-25 -  Michio Kaku: Mr Parallel Universe-  End of Black Hole Is Starting of Big Bang - Discussed in Newsgroup in 1999-  Forward to the Future 1:Trapped in Time! date=2016-03-04 -  Forward to the Future 2:Back to the Past, with Interest... date=2016-03-04 
หมวดหมู่:หลุมดำ
กาย เพียร์ซ

กาย เอดเวิร์ด เพียร์ซ (Guy Edward Pearce; เกิด 5 ตุลาคม ค.ศ. 1967) เป็นนักแสดงชาวออสเตรเลียที่เกิดในอังกฤษ เขายังเป็นนักดนตรีอีกด้วย เป็นที่รู้จักในบทบาทเลโอนาร์ด เชลบี ในภาพยนตร์กำกับโดยคริสโตเฟอร์ โนแลน เรื่อง Memento, ร้อยโทเอ็ด เอกซ์เลย์ใน L.A. Confidential, แอดัม ไวต์ลี หรือ เฟลิเซีย จอลลีกูดเฟลโลว์ (แดร็กควีน) ใน The Adventures of Priscilla, Queen of the Desert, ไมก์ ยัง ในซีรีส์ทางโทรทัศน์ของออสเตรเลียเรื่อง Neighbours, บทบาทสมเด็จพระเจ้าเอดเวิร์ดที่ 8 ใน The King's Speech และบทบาทอัลดิช คิลเลียน ในไอรอนแมน 3 เขาได้รับรางวัลเอมมี และได้รับการเสนอชื่อเข้าชิงรางวัลลูกโลกทองคำ รางวัลแซกอวอร์ดส และรางวัลแซตเทิร์น

**อ้างอิง**
หมวดหมู่:นักแสดงอังกฤษ
หมวดหมู่:นักแสดงออสเตรเลีย
หมวดหมู่:ชาวออสเตรเลียเชื้อสายนิวซีแลนด์
หมวดหมู่:บุคคลจากเทศมณฑลเคมบริดจ์เชอร์
การเลือกตั้งผู้ว่าราชการกรุงเทพมหานคร พ.ศ. 2518

การเลือกตั้งผู้ว่าราชการกรุงเทพมหานคร พ.ศ. 2518 นับเป็น การเลือกตั้งผู้ว่าราชการกรุงเทพมหานครครั้งแรก โดยจัดการเลือกตั้งตาม พระราชบัญญัติระเบียบบริหารราชการกรุงเทพมหานคร พ.ศ. 2518 ซึ่งกำหนดให้ผู้ว่าราชการกรุงเทพมหานครมาจากการเลือกตั้ง และจัดให้มีการเลือกตั้งในวันที่ 10 สิงหาคม 2518

**สถานการณ์ก่อนการเลือกตั้ง**
นับตั้งแต่มีการควบรวม จังหวัดพระนคร และ จังหวัดธนบุรี เข้าด้วยกันเป็น กรุงเทพมหานคร (ในการรวมครั้งแรก ใช้ชื่อว่า นครหลวงกรุงเทพธนบุรี ก่อนเปลี่ยนชื่อเป็นปัจจุบันในปี 2515) ในปี 2514 สมัยรัฐบาล จอมพล ถนอม กิตติขจร
ตำแหน่งผู้ว่าราชการกรุงเทพมหานคร จะเป็นลักษณะการแต่งตั้งจาก กระทรวงมหาดไทย เหมือนกับจังหวัดอื่นๆ ของประเทศ ถึงแม้ กรุงเทพมหานคร ตามกฎหมายเป็น เขตปกครองส่วนท้องถิ่นรูปแบบพิเศษ ก็ตาม
จนกระทั่งมีการตรา พระราชบัญญัติระเบียบบริหารราชการกรุงเทพมหานคร พ.ศ. 2518 ขึ้น โดยใน มาตรา 21 ของพระราชบัญญัติฯ ได้กำหนดให้มีการเลือกตั้ง ผู้ว่าราชการกรุงเทพมหานคร ซึ่งก็ได้มีการจัดให้มีการเลือกตั้ง ผู้ว่าราชการกรุงเทพมหานครขึ้น วันที่ 10 สิงหาคม 2518 โดยกำหนดให้มีการเลือกตั้งสภากรุงเทพมหานครไปพร้อม ๆ กันด้วย
โดยการเลือกตั้งผู้ว่าราชการกรุงเทพมหานครครั้งนี้ เป็นการเลือกตั้งแบบเขตเดียว โดยเลือกผู้ว่าราชการกรุงเทพมหานคร 1 คน และ รองผู้ว่าราชการกรุงเทพมหานคร อีก 4 คน เป็น 1 คณะผู้สมัคร โดย​ผู้สมัครใดได้คะแนนเสียงมากที่สุดจะได้ดำรงตำแหน่ง

**ผู้สมัครรับเลือกตั้ง**
ในการเลือกตั้งครั้งนี้ มีคณะผู้สมัครทั้งหมด 5 คณะ ได้แก่:- พรรคประชาธิปัตย์ - นำโดย ธรรมนูญ เทียนเงิน- พรรคพลังใหม่ - นำโดย อาทิตย์ อุไรรัตน์- กลุ่มพัฒนากรุงเทพธนบุรี - นำโดย ชมพู อรรถจินดา- อิสระ - นำโดย เทียมบุญ ทินนบุตรา- อิสระ - นำโดย ไถง สุวรรณทัต

**ผลการเลือกตั้ง**
ผลการเลือกตั้ง ปรากฏว่า นายธรรมนูญ เทียนเงิน จากพรรคประชาธิปัตย์ ได้รับเลือกตั้งไป ด้วยคะแนน 99,247 คะแนน ส่วนผู้สมัครรายอื่น ๆ อาทิ นายอาทิตย์ อุไรรัตน์ จากพรรคพลังใหม่ ได้ 91,678 คะแนน และนายชมพู อรรถจินดา ผู้สมัครอิสระได้ 39,440 คะแนน แต่ทว่ามีจำนวนผู้ออกมาใช้สิทธิคิดเป็นเพียงร้อยละ 13.86 เท่านั้น
แต่ทว่าหลังจากนั้น เมื่อนายธรรมนูญบริหารราชการในตำแหน่งไปได้เพียงปีเศษ ฝ่ายบริหารและฝ่ายนิติบัญญัติของกรุงเทพมหานคร เกิดความขัดแย้งกันอย่างรุนแรง นายธานินทร์ กรัยวิเชียร นายกรัฐมนตรี อาศัยอำนาจนายกรัฐมนตรีขณะนั้น สั่งให้ผู้ว่าราชการกรุงเทพมหานครและสภากรุงเทพมหานครพ้นจากตำแหน่งทั้งคณะ เมื่อวันที่ 29 เมษายน พ.ศ. 2520 แล้วแต่งตั้งผู้ว่าราชการกรุงเทพมหานครและสมาชิกสภากรุงเทพมหานครขึ้นทำหน้าที่แทน จนกระทั่งในปี พ.ศ. 2528 หรืออีก 10 ปีต่อมา จึงมีการเลือกตั้งผู้ว่าราชการกรุงเทพมหานครขึ้นมาอีกครั้ง

**อ้างอิง**
หมวดหมู่:การเลือกตั้งผู้ว่าราชการกรุงเทพมหานคร
หมวดหมู่:การเลือกตั้งใน พ.ศ. 2518
ทวีศักดิ์ สุภาศรี

ทวีศักดิ์  สุภาศรี (เกิด 21 ธันวาคม พ.ศ. 2484) เป็นอดีตสมาชิกสภาผู้แทนราษฎรจังหวัดเชียงใหม่ 2 สมัย  ได้รับเลือกตั้งครั้งแรกในการเลือกตั้ง พ.ศ. 2538 สังกัดพรรคชาติพัฒนา

**ประวัติ**
ทวีศักดิ์ สุภาศรี เกิดเมื่อวันที่ 21 ธันวาคม พ.ศ. 2484 ที่อำเภอบ้านธิ จังหวัดลำพูน เป็นบุตรของนายมา กับนางเตียม สุภาศรี สำเร็จการศึกษาระดับปริญญาตรี จากมหาวิทยาลัยราชภัฏเชียงใหม่ เมื่อปี พ.ศ. 2539

**การทำงาน**
ทวีศักดิ์ สุภาศรี ประกอบอาชีพค้าขาย อาศัยอยู่ที่อำเภอไชยปราการ จังหวัดเชียงใหม่ ต่อมาได้เริ่มเข้าสู่งานการเมืองท้องถิ่น และได้รับเลือกเป็นสมาชิกสภาจังหวัด กระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 ได้ลงสมัครรับเลือกตั้งในสังกัดพรรคชาติพัฒนา ในพื้นที่เขตเลือกตั้งที่ 4 จังหวัดเชียงใหม่ และได้รับเลือกตั้งในปีนั้นเป็นครั้งแรก และต่อมาในปี พ.ศ. 2539 ได้รับเลือกตั้งเป็นสมัยที่ 2 ในสังกัดพรรคการเมืองเดิม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ย้ายมาสังกัดพรรคไทยรักไทย ซึ่งเป็นพรรคการเมืองที่มีกระแสตอบรับดีมากในพื้นที่จังหวัดเชียงใหม่ โดยลงสมัครรับเลือกตั้งในเขตเลือกตั้งที่ 9 แข่งขันกับนายยงยุทธ สุวภาพ ผู้สมัครหน้าใหม่จากพรรคประชาธิปัตย์ แต่ผลการเลือกตั้งในครั้งนั้น นายทวีศักดิ์ เป็นผู้สมัครเพียงคนเดียวของพรรคไทยรักไทย ที่ไม่ได้รับเลือกตั้งในจังหวัดเชียงใหม่ ต่อมาภายหลังพรรคจึงได้จัดสรรให้นายจุลพันธ์ อมรวิวัฒน์ บุตรชายของนายสมพงษ์ อมรวิวัฒน์ ลงสมัครแทน

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอบ้านธิ
หมวดหมู่:บุคคลจากอำเภอไชยปราการ
หมวดหมู่:นักธุรกิจจากจังหวัดลำพูน
หมวดหมู่:นักธุรกิจจากจังหวัดเชียงใหม่
หมวดหมู่:นักการเมืองจากจังหวัดลำพูน
หมวดหมู่:นักการเมืองจากจังหวัดเชียงใหม่
หมวดหมู่:ผู้ดำรงตำแหน่งทางการเมืองท้องถิ่นในจังหวัดเชียงใหม่
หมวดหมู่:สมาชิกสภาผู้แทนราษฎรจังหวัดเชียงใหม่
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:บุคคลจากมหาวิทยาลัยราชภัฏเชียงใหม่
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลแบ่งตามรัฐในประเทศเวเนซุเอลา

ว
หมวดหมู่:ชาวเวเนซุเอลา
หมวดหมู่:หมวดหมู่แบ่งตามรัฐของประเทศเวเนซุเอลา
โฆเมียล

โฆเมียล (Го́мель, pron; Гомель) เป็นเมืองศูนย์กลางการปกครองของแคว้นโฆเมียล และเมืองใหญ่อันดับที่ 2 ของประเทศเบลารุส มีประชากร 482,652 คน (การสำรวจประชากรใน ค.ศ. 2009) เมืองมีพื้นที่ 121 ตารางกิโลเมตร

**อ้างอิง**
หมวดหมู่:เมืองในประเทศเบลารุส
ชาชัก (เมือง)

ชาชัก (Чачак / Čačak, pron) เป็นเมืองในประเทศเซอร์เบีย เป็นเมืองศูนย์กลางการปกครองของเขตมอราวีชา เป็นเมืองอุตสาหกรรม ศูนย์กลางด้านวัฒนธรรม และศูนย์กลางการกีฬา มีประชากร 72,148 คน

**อ้างอิง**

**แหล่งข้อมูลอื่น**
  City of Čačak official website-  Basic information of Čačak
หมวดหมู่:เมืองในประเทศเซอร์เบีย
การสรรหาสมาชิกวุฒิสภาไทย พ.ศ. 2551

การสรรหาสมาชิกวุฒิสภาไทย พ.ศ. 2551 เป็นการสรรหาสมาชิกวุฒิสภาตามรัฐธรรมนูญแห่งราชอาณาจักรไทย พุทธศักราช 2550 มาตรา 296 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎรและการได้มาซึ่งสมาชิกวุฒิสภา พ.ศ. 2550 กำหนดให้มีการสรรหาสมาชิกวุฒิสภา ในวันที่ 2 มกราคม พ.ศ. 2551 สมาชิกวุฒิสภาจากการสรรหามีวาระตั้งแต่ (19 กุมภาพันธ์ พ.ศ. 2551 - 18 กุมภาพันธ์ พ.ศ. 2554)

**ผลการสรรหา**
การสรรหาสมาชิกวุฒิสภา จำนวน 74 คน จากภาคส่วนต่างๆ 5 ภาค ดังนี้

**ภาควิชาการ**
# รองศาสตราจารย์กอบกุล พันธ์เจริญวรกุล
# นายคำนูณ สิทธิสมาน
# นายจำนงค์ สวมประคำ
# นายโชติรัส ชวนิชย์
# ศาสตราจารย์เกียรติคุณตรึงใจ บูรณสมภพ
# รองศาสตราจารย์ทรงศักดิ์ ศรีอนุชาต
# นายธนู กุลชล
# นายประสาร มฤคพิทักษ์
# รองศาสตราจารย์พรชัย สุนทรพันธุ์
# ศาสตราภิชานพินิจ กุลละวณิชย์
# พลตำรวจโท ยุทธนา ไทยภักดี
# นายวิทวัส บุญญสถิตย์
# ศาสตราจารย์วิรัติ พาณิชย์พงษ์
# ศาสตราจารย์สุกัญญา สุดบรรทัด
# นายสุรชัย เลี้ยงบุญเลิศชัย

**ภาครัฐ**
# นายจารึก อนุพงษ์
# นายเจตน์ ศิรธรานนท์
# นายฐิระวัตร กุลละวณิชย์
# พลเรือเอก ณรงค์ ยุทธวงศ์
# นายพิเชต สุนทรพิพิธ
# นายไพบูลย์ นิติตะวัน
# พลเอก เลิศรัตน์ รัตนวานิช
# นายสงคราม ชื่นภิบาล
# นายสมบูรณ์ งามลักษณ์
# พลโท สุจินดา สุทธิพงศ์
# นายสุพจน์ โพธิ์ทองคำ
# นายอนุศาสน์ สุวรรณมงคล
# พลอากาศเอก อาคม กาญจนหิรัญ
# พลตำรวจเอก อำนวย เพชรศิริ

**ภาคเอกชน**
# นายถาวร ลีนุตพงษ์
# นายธวัช บวรวนิชยกูร
# นายธีระจิตต์ สถิโรตมวงศ์
# นางนิลวรรณ เพชระบูรณิน
# นายบุญชัย โชควัฒนา
# นายพิชัย อุตมาภินันท์
# ร้อยโท ภูมิศักดิ์ หงษ์หยก
# นางยุวดี นิ่มสมบุญ
# นางรสสุคนธ์ ภูริเดช
# นายเรืองไกร ลีกิจวัฒนะ
# นายวรินทร์ เทียมจรัส
# นายวันชัย แสงสุขเอี่ยม
# พันตำรวจเอก สนธยา แสงเภา
# นายอโณทัย ฤทธิปัญญาวงศ์
# นางอุไร คุณานันทกุล

**ภาควิชาชีพ**
# พลตำรวจตรี เกริก กัลยาณมิตร
# นายชลิต แก้วจินดา
# นายตวง อันทะไชย
# รองศาสตราจารย์ทัศนา บุญทอง
# นางพรพันธุ์ บุณยรัตพันธุ์
# นายรุสดี บินหะยีสะมะแอ
# นายไรน่าน อรุณรังษี
# นายวิชาญ ศิริชัยเอกวัฒน์
# ศาสตราภิชานวิระ มาวิจักขณ์
# นายสมชาย แสวงการ
# นายสมัคร เชาวภานันท์
# พลเรือเอก สุรศักดิ์ ศรีอรุณ
# นายอนันต์ วรธิติพงศ์
# นายอนุรักษ์ นิยมเวช
# รองศาสตราจารย์อัจฉรา เตชฤทธิพิทักษ์

**ภาคอื่น**
# พันโท กมล ประจวบเหมาะ
# พลเอก เกษมศักดิ์ ปลูกสวัสดิ์
# พลอากาศเอก ณพฤษภ์ มัณฑะจิตร
# นางทิพย์วัลย์ สมุทรักษ์
# นายประสงค์ นุรักษ์
# ศาสตราจารย์พิเศษประสพสุข บุญเดช
# หม่อมราชวงศ์ปรียนันทนา รังสิต
# นายไพโรจน์ ถัดทะพงษ์
# นายมณเฑียร บุญตัน
# นายวรวุฒิ โรจนพานิช
# นายแวดือราแม มะมิงจิ
# พลตำรวจตรี สุเทพ สุขสงวน
# พลตำรวจเอก สุนทร ซ้ายขวัญ
# นายอนุศักดิ์ คงมาลัย
# นายอิทธิพล เรืองวรบูรณ์

**แหล่งข้อมูลอื่น**
  ข้อมูล สถิติ การสรรหาและการเลือกตั้ง สมาชิกวุฒิสภา พ.ศ. 2551 โดยสำนักงานคณะกรรมการการเลือกตั้ง

**อ้างอิง**
ส
ไฟรบวร์คอิมไบรส์เกา

ไฟรบวร์คอิมไบรส์เกา (Freiburg im Breisgau) เป็นเมืองในรัฐบาเดิน-เวือร์ทเทิมแบร์ค ประเทศเยอรมนี มีประชากรราว 230,000 คน เป็นเมืองทางตะวันตกเฉียงใต้ของประเทศ ระหว่างแม่น้ำไดรซัม ที่เชิงเขาด้านตะวันตกสุดของแบล็กฟอเรสต์ มีมหาวิหารยุคกลาง และมีมหาวิทยาลัยไฟรบวร์คที่เก่าแก่และมีชื่อเสียง เมืองตั้งอยู่ใจกลางของศูนย์กลางการทำไวน์ เป็นเมืองที่มีแดดและอบอุ่นที่สุดในเยอรมนี มีสถิติอุณหภูมิสูงสุดที่ 40.2 °C (104.4 °F)

**ระเบียงภาพ**
Freiburg-Muenster-22-Suedseite-2007-gje.jpg
Freiburg-Muensterplatz-Markt-02-2007-gje.jpg
Freiburg-Muenster-Hauptportal-08-Bogen-2007-gje.jpg
Freiburg-Altes Rathaus-02-2007-gje.jpg
Freiburg-Colombipark-02-Schloesschen-2009-gje.jpg
Freiburg-Haus zum Walfisch-02-2007-gje.jpg
Freiburg-Historisches Kaufhaus-04-2012-gje.jpg
Freiburg-Kollegiengebaeude-02-2016-gje.jpg
Freiburg-Schwabentor-02-2007-gje.jpg
Freiburg-Universitaetsbibliothek-12-2016-gje.jpg

**อ้างอิง**

หมวดหมู่:เมืองในประเทศเยอรมนี
การเลือกตั้งสมาชิกสภาผู้แทนราษฎรจังหวัดเชียงใหม่ เขต 3 แทนตำแหน่งที่ว่าง พ.ศ. 2555

การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555 เป็นการเลือกตั้งสมาชิกสภาผู้แทนราษฎรจังหวัดเชียงใหม่ แทนที่ นางสาวชินณิชา วงศ์สวัสดิ์ ซึ่งศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้พ้นสมาชิกสภาพ และตัดสิทธิ์ทางการเมือง

**ที่มา**
การเลือกตั้งซ่อมสมาชิกสภาผู้แทนราษฎรเขต 3 เชียงใหม่ พ.ศ. 2555 เกิดขึ้นเนื่องจากศาลฎีกาแผนกคดีอาญาของผู้ดำรงตำแหน่งทางการเมือง มีคำพิพากษาให้พ้นสมาชิกสภาพ และตัดสิทธิ์ทางการเมือง ของนางสาวชินณิชา วงศ์สวัสดิ์ ส.ส. เดิมในพื้นที่จากการเลือกตั้งเมื่อวันที่ 3 กรกฎาคม พ.ศ. 2555 ของพรรคพรรคเพื่อไทย ทำให้ตำแหน่งในเขตนี้ (อำเภอสันกำแพง อำเภอดอยสะเก็ด และอำเภอแม่ออน) ว่างลง คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันที่ 2 มิถุนายน พ.ศ. 2555

**ผู้สมัคร**
มีผู้สมัครรับเลือกตั้ง 3 คน ดังนี้

**พรรคเพื่อไทย : เกษม นิมมลรัตน์**
พรรคเพื่อไทย มีมติส่ง เกษม นิมมลรัตน์ ลงสมัครรับเลือกตั้งแทนตำแหน่งที่ว่าง โดยมีการแถลงเปิดตัวในวันที่ 30 เมษายน พ.ศ. 2555 โดยยิ่งลักษณ์ ชินวัตร นายกรัฐมนตรี และยงยุทธ วิชัยดิษฐ รองนายกรัฐมนตรีและรัฐมนตรีว่าการกระทรวงมหาดไทย ในฐานะหัวหน้าพรรคเพื่อไทย
นายเกษม เป็นคนสนิทของตระกูลวงศ์สวัสดิ์ เกิดเมื่อวันที่ 26 ตุลาคม พ.ศ. 2507 เป็นชาวตำบลป่าแดด อำเภอเมืองเชียงใหม่ จังหวัดเชียงใหม่ สำเร็จการศึกษาจากโรงเรียนมงฟอร์ตวิทยาลัย ปริญญาตรี วิศวกรรมศาสตรบัณฑิต และปริญญาโท วิศวกรรมศาสตรมหาบัณฑิต มหาวิทยาลัยเชียงใหม่ ตำแหน่งทางการเมือง อดีตเป็นผู้เชี่ยวชาญประจำตัว สส.เยาวภา วงศ์สวัสดิ์ (พ.ศ. 2544 - 2548), ประธานสาขาพรรคเพื่อไทย จังหวัดเชียงใหม่ และตำแหน่งสุดท้ายคือที่ปรึกษานายกองค์การบริหารส่วนจังหวัดเชียงใหม่ (บุญเลิศ บูรณุปกรณ์)
เกษมเดินทางไปลงสมัครรับเลือกตั้งเป็นคนแรก ในวันแรกของการเปิดรับสมัคร โดยมียงยุทธ วิชัยดิษฐ และบุญทรง เตริยาภิรมย์ เดินทางไปให้กำลังใจ และเนื่องจากไม่มีผู้สมัครที่มาพร้อมกัน เกษมจึงได้รับ หมายเลข 1

**พรรคประชาธิปัตย์ : กัลยกรณ์ เจียมกิจวัฒนา**
ในส่วนของพรรคประชาธิปัตย์ มีมติส่ง กัลยกรณ์ เจียมกิจวัฒนา ลงสมัครรับเลือกตั้ง
กัลยกรณ์ เกิดเมื่อวันที่ 16 สิงหาคม พ.ศ. 2525 เป็นชาวตำบลแม่ปูคำ อำเภอสันกำแพง จังหวัดเชียงใหม่ สำเร็จการศึกษาจากโรงเรียนดาราวิทยาลัย ปริญญาตรี คณะศึกษาศาสตร์ มหาวิทยาลัยเชียงใหม่ และปริญญาโท คณะนวัตกรรมสังคม มหาวิทยาลัยรังสิต นางกัลยกรณ์ สมรสกับนายเทอดศักดิ์ เจียมกิจวัฒนา ผู้บริหารสถานีวิหคเรดิโอ แกนนำกลุ่มทหารเสือพระราชา (แนวร่วมกลุ่มคนเสื้อเหลือง)
กัลยกรณ์เดินทางไปลงสมัครรับเลือกตั้งในวันที่สองของการเปิดรับสมัคร โดยมีศิริวรรณ ปราศจากศัตรู รองหัวหน้าพรรคประชาธิปัตย์ และบุญยอด สุขถิ่นไทย เดินทางไปให้กำลังใจ โดยได้รับ หมายเลข 2

**พรรคเพื่อแผ่นดิน : อนุชา รุ่งประภานนท์**
อนุชา รุ่งประภานนท์ เป็นชาวอำเภอดอยหล่อ จังหวัดเชียงใหม่ เดินทางมาสมัครในวันสุดท้าย ในนามพรรคเพื่อแผ่นดิน ได้รับหมายเลข 3

**ผลการเลือกตั้ง**
เขตการเลือกตั้งที่ 3 ประกอบไปด้วยอำเภอดอยสะเก็ด อำเภอสันกำแพง และอำเภอแม่ออน

**อ้างอิง**
เชียงใหม่ พ.ศ. 2555
เชียงใหม่
หมวดหมู่:การเลือกตั้งในจังหวัดเชียงใหม่
ซีหวังหมู่

ไฟล์:Xiwangmu Mural.jpg|right|thumb|ซีหวังหมู่และข้าเฝ้าบนผนังใกล้นครเกาสฺยง ประเทศไต้หวัน|250px
ซีหวังหมู่ (w=Hsi1 Wang2-mu3; "พระแม่ตะวันตก") เป็นเทวีตามศาสนาชาวบ้านจีนซึ่งปรากฏมาแต่โบราณกาล บันทึกแรกสุดเกี่ยวกับนางปรากฏบนกระดูกเสี่ยงทายอายุราวหนึ่งร้อยห้าสิบปีก่อนคริสต์ศักราชซึ่งมีเนื้อหาเป็นการสังเวย "ซีหมู่" (西母; "แม่ตะวันตก") แต่แม้บันทึกเหล่านี้มีขึ้นก่อนลัทธิเต๋า นางก็มักได้รับการจัดเข้าอยู่ในลัทธิเต๋า ชื่อของนางเองบ่งบอกว่านางเป็นสตรี เป็นราชนิกุล และสัมพันธ์กับภาคตะวันตก นางเริ่มได้รับความนิยมและเริ่มเชื่อถือกันว่าเป็นผู้ประทานอายุ โภคะ และสุขะตั้งแต่ช่วงสองร้อยปีก่อนคริสต์ศักราชในคราวที่ภาคตะวันตกและภาคเหนือของจีนสามารถติดต่อกันได้ดีขึ้นเพราะมีการเปิดเส้นทางสายไหม
ชื่ออย่างเป็นทางการของนางตามฝ่ายเต๋าคือ "เหยาฉือจินหมู่" (p=Yáochí Jīnmǔ; "แม่ทองสระหยก") ส่วนในปัจจุบัน นางเป็นที่รู้จักในชื่อ "หวังหมู่เหนียงเนียง" ตามสำเนียงกลาง หรือ "อ๋องโบ้เหนียวเหนียว" ตามสำเนียงฮกเกี้ยน (p=Wángmǔ Niángniang)
หมวดหมู่:เทวีจีน
หมวดหมู่:ตัวละครในไซอิ๋ว
หมวดหมู่:เทพเจ้าแห่งสุขภาพ
เบน

เบน (Bane) อาจหมายถึง

**สถานที่**

**ตัวละคร**
เบน - ศัตรูของแบทแมน
*ดาร์ธ เบน - ซิธลอร์ดในเรื่องแต่งชุดสตาร์ วอร์ส

**ดูเพิ่ม**
 เบ็น (Ben)
หมวดหมู่:หน้าแก้ความกำกวมชื่อสถานที่
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:ชื่อเล่น
หมวดหมู่:นามสกุล
หมวดหมู่:บุคคลจากเขตปกครองตนเองยามาโล-เนเนตส์

หมวดหมู่:เขตปกครองตนเองยามาโล-เนเนตส์
หมวดหมู่:บุคคลจากไซบีเรีย
หมวดหมู่:บุคคลจากแคว้นตูย์เมน
หมวดหมู่:เขตปกครองตนเองยามาโล-เนเนตส์

หมวดหมู่:เขตปกครองตนเองของประเทศรัสเซีย
หมวดหมู่:ทะเลคารา
หมวดหมู่:เขตสหพันธ์ยูรัล
หมวดหมู่:ไซบีเรีย
เบน (ดีซีคอมิกส์)

เบนจากปก Batman: Gotham Knights #34 ลายเส้นโดย Brian Bolland
เบน (Bane) เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน ปรากฏตัวครั้งแรกใน Batman: Vengeance of Bane #1 (มกราคม 1993) สร้างสรรค์โดย Chuck Dixon, Doug Moench และ Graham Nolan เป็นหนึ่งในศัตรูที่ฉลาดและมีพละกำลังมากที่สุดของแบทแมน เป็นที่รู้จักจากการที่สามารถหักหลังของแบทแมนได้ในเรื่องชุด Knightfall จนทำให้แบทแมนกลายเป็นคนพิการไปช่วงหนึ่ง ติดอันดับที่ 34 ใน 100 สุดยอดตัวร้ายจากหนังสือการ์ตูนตลอดกาลของ IGN
ในภาพยนตร์ แบทแมน อัศวินรัตติกาลผงาด ในปี 2012 เบน รับบทโดย ทอม ฮาร์ดี

**อ้างอิง**
หมวดหมู่:ตัวละครดีซีคอมิกส์
หมวดหมู่:ตัวละครในแบทแมน
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในดีซีคอมิกส์
หมวดหมู่:ตัวละครชาวแคริบเบียน
หมวดหมู่:ตัวละครชาวอเมริกันเชื้อสายฮิสแปนิกและลาติโน
หมวดหมู่:ตัวละครที่เป็นนักต่อสู้แบบผสม
หมวดหมู่:ตัวละครที่เป็นผู้ก่อการร้าย
หมวดหมู่:ตัวละครที่เป็นนักโทษหลบหนี
หมวดหมู่:ตัวละครที่เป็นหัวหน้าอาชญากร
หมวดหมู่:บอสวิดีโอเกม
หมวดหมู่:ซุยไซด์สควอด
อุทยานโอลิมปิก

อุทยานโอลิมปิก (Olympic Park) เป็นศูนย์กีฬาสำหรับรองรับการเป็นเจ้าภาพกีฬาโอลิมปิก โดยปกติจะประกอบด้วย สนามกีฬาโอลิมปิก (Olympic Stadium) และ ศูนย์กระจายเสียงแพร่ภาพนานาชาติ (International Broadcast Center) นอกจากนี้ อาจมีหมู่บ้านนักกีฬาโอลิมปิก หรือสนามจัดการแข่งขันกีฬาอื่นๆ อีกบางส่วน อย่างเช่นศูนย์กีฬาทางน้ำในกรณีโอลิมปิกฤดูร้อน หรือลานฮอกกีน้ำแข็งสำหรับโอลิมปิกฤดูหนาว นับเป็นส่วนหนึ่งของสิ่งตกทอด ซึ่งยังประโยชน์แก่นครเจ้าภาพภายหลังการแข่งขันสิ้นสุดลง ทั้งนี้อาจหมายรวมถึงสวนสาธารณะในเขตเมือง และพิพิธภัณฑ์หรืออนุสรณ์ของการเป็นเจ้าภาพจัดแข่งขัน
อุทยานโอลิมปิกเริ่มมีขึ้นเป็นครั้งแรก ในการแข่งขันฤดูร้อนครั้งที่ 4 ในกรุงลอนดอนของสหราชอาณาจักร เมื่อปี พ.ศ. 2451 (ค.ศ. 1908) โดยคณะกรรมการจัดการแข่งขันระบุว่า การแข่งขันทั้งหมดเท่าที่เป็นไปได้ ซึ่งประกอบด้วย ว่ายน้ำ ยิงธนู ฟันดาบ เป็นต้น จะจัดขึ้นบนทำเลเดียวกัน ซึ่งจะมีการจัดสร้างอัฒจันทร์ สำหรับกรีฑาประเภทลู่และกีฬาจักรยาน แต่การจัดตั้งศูนย์กีฬารวมในลักษณะนี้ มิได้ปรากฏในการแข่งขันทุกครั้งแต่อย่างใด โดยในโอลิมปิกฤดูหนาวครั้งที่ 16 เมื่อปี พ.ศ. 2535 (ค.ศ. 1992) และครั้งที่ 21 เมื่อปี พ.ศ. 2553 (ค.ศ. 2010) มีการกระจายสนามแข่งขันออกไปในวงกว้าง อนึ่ง ในปีหลังนี้มีสนามแข่งขันรายการนอร์ดิกสกีใช้ชื่อว่า “อุทยานโอลิมปิกวิสต์เลอร์” (Whistler Olympic Park) สำหรับในการแข่งขันฤดูร้อนครั้งที่ 31 ที่กรุงริโอเดจาเนโรของบราซิล ในปี พ.ศ. 2559 (ค.ศ. 2016) จะแบ่งสนามแข่งขันออกเป็น 4 กลุ่ม มากกว่าจะรวมกันอยู่ในอุทยานแห่งเดียว

**รายชื่อ**

**ดูเพิ่ม**
 สนามกีฬาโอลิมปิก

**อ้างอิง ==
นาซีกูนิง

นาซีกูนิงในรูปทรงตุมเปิง
นาซีกูนิง (nasi kuning) หรือ นาซีกูญิต (nasi kunyit) เป็นอาหารประเภทข้าวของอินโดนีเซีย ปรุงกับกะทิและขมิ้น คำว่านาซีกูนิงแปลตรงตัวว่าข้าวสีเหลือง บางครั้งจะจัดเป็นรูปกรวยแหลมเรียกตุมเปิง ใช้ในโอกาสพิเศษเป็นเครื่องหมายของโชคดีและความมั่งคั่ง เครื่องเคียงที่นิยมรับประทานด้วยคือ ไข่เจียวฝอย มะพร้าวขูดผสมเครื่องเทศ อูรัป ปลาร้าผัดถั่วลิสง เต็มเปผัดกับซัมบัลและมันฝรั่ง ไก่ทอดแบบชวา ซัมบัลกุ้ง ปอดวัวทอด เนื้อวัวหรืออาหารทะเล บางครั้งกินกับข้าวเกรียบกุ้ง และแตงกวาหั่น

**อ้างอิง**

**แหล่งข้อมูลอื่น**
  Nasi Tumpeng - Its Meaning and Function date=2014-02-01 
หมวดหมู่:อาหารจากข้าว
หมวดหมู่:อาหารอินโดนีเซีย
หมวดหมู่:อาหารจากกะทิ
หมวดหมู่:อาหารชวา
ลิซาร์ด (ตัวละคร)

เดอะลิซาร์ด (The Lizard) หรือชื่อจริง ด็อกเตอร์ เคอร์ติส "เคิร์ท" คอนเนอรส์ (Dr. Curtis "Curt" Connors) เป็นตัวละครตัวร้ายที่มีพลังพิเศษในหนังสือการ์ตูนชุดของสำนักพิมพ์มาร์เวลคอมิกส์ มีบทบาทหลักเป็นศัตรูของสไปเดอร์แมน ปรากฏตัวครั้งแรกใน The Amazing Spider-Man #6 (พฤศจิกายน 1963) สร้างสรรค์โดยสแตน ลี และ Steve Ditko

**ประวัติ**
ด็อกเตอร์ คอร์นเนอร์สได้ถูกระเบิดจนแขนขวาขาดไป เขาจึงได้หาทางสร้างแขนขึ้นมาใหม่โดยใช้ดีเอ็นเอของกิ้งก่าฉีดเข้าไปในร่างกาย แขนของเขาได้งอกกลับมาแต่การทดลอง ผิดพลาดทำให้เขากลายร่างเป็นอสุรกายทำลายบ้านเมือง แต่ต่อมาเขาก็ได้รับความช่วยเหลือจากสไปเดอร์-แมนทำให้คืนร่างเป็นเหมือนเดิมได้ และสไปเดอร์-แมนก็เคยขอความช่วยเหลือจากเขาให้ช่วยสร้างยาที่ทำให้แขนที่งอกออกมา4แขนเป็น6แขนหดกลับไปเหมือนเดิม 

**บทบาทในภาพยนตร์**
ลิซาร์ดมีบทบาทในภาพยนร์เรื่องดิ อะเมซิ่ง สไปเดอร์แมนรับบทโดยรีส อีวันส์ โดยดร.คอนเนอร์สเป็นนักวิทยาศาสตร์ของออสคอร์ปที่ด้วยเซรั่มของกิ้งก่า ซึ่งปีเตอร์ ปาร์คเกอร์ได้ให้สมการในการใช้เซรั่มของริชาร์ดปาร์คเกอร์ไป แต่สมการผิดพลาดทำให้ดร.คอร์นเนอร์สกลายเป็นอสุรกายบุกเมือง ปีเตอร์ได้ทำให้เขากลับร่างมาเป็นเหมือนเดิม และถูกจับเข้าคุกพิเศษในเวลาต่อมา...
หมวดหมู่:ตัวละครมาร์เวลคอมิกส์
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในมาร์เวลคอมิกส์
หมวดหมู่:ตัวร้ายในการ์ตูนทีวีแอนิเมชัน
หมวดหมู่:สัตว์เลื้อยคลานในบันเทิงคดี
หมวดหมู่:ตัวละครที่เป็นนักวิทยาศาสตร์สติเฟื่อง
หมวดหมู่:ตัวละครที่เป็นนักพันธุศาสตร์
หมวดหมู่:ตัวละครที่เป็นแพทย์
หมวดหมู่:ตัวละครที่เป็นกิ้งก่า
หมวดหมู่:ตัวละครที่เป็นสัตว์ประหลาด
หมวดหมู่:ตัวละครที่ถูกตัดแขนหรือขา
หมวดหมู่:ตัวร้ายที่มีพลังพิเศษที่เป็นสัตว์
หมวดหมู่:ตัวละครที่เป็นลูกผสมมนุษย์–สัตว์
หมวดหมู่:ตัวละครที่เป็นนักวิทยาสัตว์เลื้อยคลานและสัตว์สะเทินน้ำสะเทินบก
หมวดหมู่:ตัวละครในสไปเดอร์-แมน
หมวดหมู่:ตัวละครในบันเทิงคดีที่เป็นโรคหลายบุคลิก
หมวดหมู่:พรรคเสรีธรรม (พ.ศ. 2522)

สเรีธรรม (พ.ศ. 2522)
หมวดหมู่:พรรคการเมืองไทยที่ก่อตั้งเมื่อ พ.ศ. 2522
สนามกีฬาโอลิมปิก

สนามกีฬาโอลิมปิก (Olympic Stadium) เป็นชื่อที่มักจะตั้งให้กับสนามกีฬากลางขนาดใหญ่ สำหรับการแข่งขันกีฬาโอลิมปิกฤดูร้อน โดยตามธรรมเนียมปฏิบัติ เป็นสนามซึ่งใช้เป็นสถานที่ประกอบพิธีเปิดและพิธีปิด รวมถึงการแข่งขันประเภทลู่และลาน ซึ่งส่วนใหญ่มักใช้คำว่า “สนามกีฬาโอลิมปิก” เป็นส่วนหนึ่งของชื่อสนามแข่งขันเหล่านี้ อนึ่ง สนามกีฬากลางของโอลิมปิกฤดูหนาวไม่ใช้ชื่อนี้ อย่างไรก็ตาม อาคารกีฬาบางแห่งอาจใช้ชื่อนี้ก็ได้ ซึ่งมักจะใช้เป็นสถานที่ประกอบพิธีเปิดและพิธีปิด โดยสนามกีฬาโอลิมปิกแต่ละแห่ง ใช้รองรับการแข่งขันเพียงครั้งเดียว ดังนั้นจึงมีสนามกีฬาโอลิมปิกมากกว่าหนึ่งแห่ง ในเมืองซึ่งเป็นเจ้าภาพมาแล้วสองครั้งขึ้นไป ขณะที่มีเพียง โคลิเซียมอนุสรณ์แห่งลอสแอนเจลิส (Los Angeles Memorial Coliseum) แห่งเดียวที่เป็นสนามกีฬาหลักถึงสองครั้ง
สำหรับพิธีเปิดและพิธีปิดการแข่งขันครั้งที่ 30 ในปี พ.ศ. 2555 (ค.ศ. 2012) ไม่ได้จัดขึ้นที่สนามกีฬาเวมบลีย์ซึ่งสร้างขึ้นใหม่ ที่เคยเป็นสนามกีฬาหลักในครั้งที่ 14 เมื่อปี พ.ศ. 2491 (ค.ศ. 1948) แต่เป็นที่สนามกีฬาแห่งใหม่ในแขวงสแตรตเฟิร์ด อย่างไรก็ตาม เวมบลีย์คงเป็นสนามแข่งขันฟุตบอลบางนัด และกลายเป็นสนามกีฬาแห่งที่สอง ซึ่งใช้แข่งขันในโอลิมปิกสองครั้ง แต่เป็นศูนย์กลางเพียงครั้งเดียว ต่อจากสนามคริกเก็ตเมลเบิร์น ซึ่งใช้เป็นสนามแข่งขันกรีฑา ฟุตบอลนัดชิงชนะเลิศ กับฮอกกีในครั้งที่ 16 เมื่อปี พ.ศ. 2499 (ค.ศ. 1956) และเป็นสนามเหย้านัดแรก ของการแข่งขันฟุตบอลในครั้งที่ 27 เมื่อปี พ.ศ. 2543 (ค.ศ. 2000)

**รายชื่อ**

**ดูเพิ่ม**
 อุทยานโอลิมปิก

**อ้างอิง**

หมวดหมู่:สนามกีฬา
!
แม่แบบ:เหตุการณ์ปัจจุบัน/2555 กรกฎาคม 23

อาชญากรรม
*เจมส์ อีแกน โฮมส์ ผู้ต้องสงสัยในเหตุยิงกันในออโรรา ค.ศ. 2012 ขึ้นศาลเป็นครั้งแรก  (The New York Times),  (ข่าวช่อง 7)
}
สืบแสง พรหมบุญ

ผู้ช่วยศาสตราจารย์ สืบแสง พรหมบุญ (18 ธันวาคม พ.ศ. 2484 – 25 มีนาคม พ.ศ. 2555) อดีตนักวิชาการทางประวัติศาสตร์ นักการศึกษา และนักการเมืองชาวไทย

**ประวัติ**
สืบแสง เกิดเมื่อวันที่ 18 ธันวาคม พ.ศ. 2484 จบการศึกษาระดับประถมศึกษาจากโรงเรียนพิณพลราษฎร์ จังหวัดพิษณุโลก ระดับมัธยมศึกษาจากโรงเรียนกรุงเทพคริสเตียนวิทยาลัย ระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย (เกียรตินิยม) ปริญญาโทและปริญญาเอกจากมหาวิทยาลัยวิสคอนซิน ประเทศสหรัฐอเมริกา ด้วยทุนของมูลนิธิเอ็ดวาร์ด ดับเบิลยู เฮเซน และวิทยาลัยป้องกันราชอาณาจักรภาครัฐร่วมเอกชน รุ่นที่ 77 (วปรอ.377)
ด้านชีวิตครอบครัว สมรสกับ รองศาสตราจารย์ ดร.คุณหญิงสุมณฑา พรหมบุญ มีบุตรด้วยกันทั้งหมด 3 คน
ผศ.ดร.สืบแสง พรหมบุญ ถึงแก่อนิจกรรม เมื่อเวลา 02.00 น. วันที่ 25 มีนาคม พ.ศ. 2555 ด้วยอาการหัวใจล้มเหลว ขณะที่โดยสารรถแท็กซี่ สิริอายุได้ 71 ปี ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานน้ำหลวงอาบศพ ณ ศาลา 2 วัดมกุฎกษัตริยารามราชวรวิหาร และเสด็จพระราชดำเนินไปในการพระราชทานเพลิงศพ ณ เมรุวัดมกุฏกษัตริยารามราชวรวิหาร ในวันที่ 22 กรกฎาคม พ.ศ. 2555  

**การทำงาน**
รับราชการโดยเริ่มจากการเป็นอาจารย์ประจำภาควิชาประวัติศาสตร์ คณะอักษรศาสตร์ จุฬาลงกรณ์มหาวิทยาลัย และเป็นพระอาจารย์ถวายการสอนวิชาประวัติศาสตร์จีนแด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อครั้งที่ทรงเป็นนิสิตคณะอักษรศาสตร์ จุฬาลงกรณ์มหาวิทยาลัย และได้เป็นนายกสมาคมประวัติศาสตร์ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี ต่อมาได้ย้ายไปเป็นอาจารย์ประจำคณะศิลปศาสตร์ มหาวิทยาลัยธรรมศาสตร์ และได้เป็นคณบดีระหว่างปี พ.ศ. 2526-พ.ศ. 2528
ผศ.ดร.สืบแสง พรหมบุญ เป็นอาจารย์พิเศษในสาขาวิชาประวัติศาสตร์ ในหลายสถาบันการศึกษา และเป็นรองอธิการบดีฝ่ายวิชาการและยุทธศาสตร์องค์กร และอธิการบดีมหาวิทยาลัยรังสิต ในปี พ.ศ. 2538
ในทางด้านการศึกษา ได้เป็นผู้วางรากฐานการศึกษา โดยเฉพาะวิชาประวัติศาสตร์ในหลายสถาบัน เป็นกรรมการชำระประวัติศาสตร์ไทย และ ประธานคณะกรรมการสืบค้นประวัติศาสตร์ไทยจากเอกสารจีน สำนักนายกรัฐมนตรี

**งานการเมือง**
ทางด้านการเมือง ได้ร่วมงานกับพรรคพลังใหม่ จากนั้นได้ย้ายเข้าสู่พรรคประชาธิปัตย์ ในการเลือกตั้งเมื่อวันที่ 17 พฤศจิกายน  พ.ศ. 2539 ได้เป็นสมาชิกสภาผู้แทนราษฎร (ส.ส.) เขต 7 กรุงเทพมหานคร ต่อมาได้รับแต่งตั้งเป็นผู้ช่วยรัฐมนตรีว่าการกระทรวงศึกษาธิการ (นายชินวรณ์ บุณยเกียรติ) เมื่อปี พ.ศ. 2553 ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 62 สังกัดพรรคประชาธิปัตย์ แต่ไม่ได้รับเลือกตั้ง
เคยเป็นประจำสำนักนายกรัฐมนตรี ในปี พ.ศ. 2538

**เครื่องราชอิสริยาภรณ์**

**อ้างอิง**
2555
หมวดหมู่:นักประวัติศาสตร์ชาวไทย
หมวดหมู่:ผู้ช่วยศาสตราจารย์
หมวดหมู่:อาจารย์คณะอักษรศาสตร์ - ศิลปศาสตร์ - มนุษยศาสตร์
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:อธิการบดีมหาวิทยาลัยรังสิต
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:พรรคพลังใหม่
หมวดหมู่:นักการเมืองไทย
หมวดหมู่:นักการศึกษาชาวไทย
หมวดหมู่:เสียชีวิตจากภาวะหัวใจล้มเหลว
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
อาณัฐชัย รัตตกุล

อาณัฐชัย รัตตกุล (เกิด 17 ตุลาคม พ.ศ. 2497) ผู้อำนวยการศูนย์นโยบายสาธารณะและการจัดการ มหาวิทยาลัยเกษมบัณฑิต และอดีตนักการเมืองชาวไทย

**ประวัติ**
อาณัฐชัย เกิดเมื่อวันที่ 17 ตุลาคม พ.ศ. 2497 ที่กรุงเทพมหานคร เป็นบุตรชายของนายพิชัย รัตตกุล อดีตหัวหน้าพรรคประชาธิปัตย์ และประธานรัฐสภา กับคุณหญิงจรวย รัตตกุล และเป็นน้องชายของ พิจิตต รัตตกุล อดีตผู้ว่าราชการกรุงเทพมหานคร ด้านครอบครัวสมรสครั้งแรกกับนางสาวภัทธีมา โกมลบวรกุล มีบุตร 1 คนคือ ชวนท รัตตกุล สมรสครั้งที่สองกับสุกัญญา แกสิน มีบุตร 2 คนคือ กฤษชัย รัตตกุล และพชพร รัตตกุล
จบการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน ปริญญาตรีคณะเศรษฐศาสตร์ มหาวิทยาลัยรามคำแหง ปริญญาโทรัฐประศาสนศาสตร์ จากมหาวิทยาลัยเซาเทิร์นแคลิฟอร์เนีย ประเทศสหรัฐอเมริกา และปริญญาเอกหลักสูตรป้องกันราชอาณาจักร จากวิทยาลัยป้องกันราชอาณาจักร

**การทำงาน**
อาณัฐชัย รัตตกุล เคยลงรับสมัครเลือกตั้งสมาชิกสภาผู้แทนราษฎร (ส.ส.) 2 ครั้ง ในสังกัดพรรคประชาธิปัตย์ ในปี พ.ศ. 2538 โดยลงในเขต 5 กรุงเทพมหานคร (เขตดินแดง, ห้วยขวาง, วัฒนา, คลองเตย) ร่วมกับนายอภิสิทธิ์ เวชชาชีวะ และดร.ธวัช วิชัยดิษฐ แต่ไม่ได้รับการเลือกตั้ง และในปี พ.ศ. 2544 ในเขต 9 กรุงเทพมหานคร (เขตคลองเตย) ไม่ได้รับเลือกตั้ง โดยแพ้ให้กับนาวาอากาศตรีศิธา ทิวารี จากพรรคไทยรักไทย 
และลงเลือกตั้งสมาชิกวุฒิสภา (ส.ว.) กรุงเทพมหานคร ในปี พ.ศ. 2549 ก็ไม่ได้รับการเลือกตั้งอีก 
ดร.อาณัฐชัย เป็นผู้ที่สนับสนุนด้านความสัมพันธ์ระหว่างไทย-เกาหลี และเป็นผู้สนับสนุนกีฬาเทควันโด จนก่อตั้งเป็นสมาคมเทควันโดแห่งประเทศไทย และเป็นนายกสมาคมฯเป็นคนแรกด้วย
ในปี พ.ศ. 2550 ได้รับแต่งตั้งเป็นสมาชิกสภาที่ปรึกษาเศรษฐกิจและสังคมแห่งชาติ แทนตำแหน่งที่ว่าง
ในทางด้านการแสดง เคยแสดงรับเชิญในละครเรื่อง เจ้านาง

**เครื่องราชอิสริยาภรณ์**

**อ้างอิง**
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ปทุมวัน
หมวดหมู่:บุคคลจากกรุงเทพมหานคร
หมวดหมู่:บุคคลจากคณะเศรษฐศาสตร์ มหาวิทยาลัยรามคำแหง
หมวดหมู่:บุคคลจากวิทยาลัยป้องกันราชอาณาจักร
หมวดหมู่:นักการเมืองพรรคประชาธิปัตย์
หมวดหมู่:นักการเมืองไทย
หมวดหมู่:อาจารย์คณะรัฐศาสตร์
หมวดหมู่:บุคคลจากบัณฑิตวิทยาลัย มหาวิทยาลัยเกษมบัณฑิต
หมวดหมู่:บุคคลในวงการพลศึกษา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
กวนอู ภารสมบูรณ์

กวนอู ภารสมบูรณ์ หรือ รณชัย ภารสมบูรณ์ เป็นนักมวยไทยชาวไทย ฉายาของเขามาจากตัวละครสามก๊กที่มีนามว่า กวนอู (關羽) และเป็นหนึ่งในนักมวยไทยผู้มีชื่อเสียง ที่มีการตั้งชื่อตามตัวละครสามก๊ก เช่นดียวกับ ขงเบ้ง ม.รัตนบัณฑิต และ จูล่ง เอกบางไทร โดยหนึ่งในการแข่งขันที่ได้รับการกล่าวขานของกวนอู คือ ศึกอัศวินดำที่จัดขึ้น ณ เวทีมวยรามอินทรา ในวันที่ 14 สิงหาคม พ.ศ. 2554 โดยพบกับคู่ชก เพชรรุ่ง 96 ปีนัง และกวนอูเป็นฝ่ายชนะ ที่ 49-47 คะแนน รวมถึงเข้าร่วมแข่งขันรายการศึกจารุเมืองในวันที่ 25 มกราคม พ.ศ. 2555 โดยพบกับคู่ชก เพชรรุ่งโรจน์ แก้วสัมฤทธิ์

**ประวัติ**
กวนอู ภารสมบูรณ์ มีชื่อจริงคือ รณชัย นัดทะยาย ซึ่งเคยเข้าร่วมแข่งขันมวยไทยในรายการต่างๆมาแล้วหลายเวที อาทิ วันที่ 29 พฤศจิกายน พ.ศ. 2551 เขาได้พบกับ กล้าศึก ศิษย์จ่าแน่ ในรายการศึกขุนศึกตระกูลหยาง ที่เวทีมวยลุมพินี วันที่ 1 พฤศจิกายน พ.ศ. 2553 เขาเข้าแข่งขันในรายการศึกดาวรุ่งชูเจริญ โดยพบกับคู่ชก กนกศักดิ์ เพชรหมื่นไวย์ ที่เวทีมวยราชดำเนิน ซึ่งกวนอูเป็นฝ่ายชนะคะแนน และเขาพบกับคู่ชก ยอดเกรียงไกร เกียรติ ธ.บ.อุบล ในการแข่งขันศึกจารุเมือง ซึ่งจัดขึ้นในวันที่ 11 กรกฎาคม พ.ศ. 2554 ที่เวทีมวยราชดำเนิน และในวันที่ 20 พฤศจิกายน พ.ศ. 2554 กวนอูได้พบกับ โตโต้ สิทธิชัยยิม ในคู่เอกของรายการศึกอัศวินดำ ที่เวทีมวยอัศวินดำ รามอินทรา ซึ่งกวนอูเป็นฝ่ายแพ้คะแนน ส่วนในวันที่ 23 เมษายน พ.ศ. 2555 กวนอูพบกับคู่ชก ชัยชนะ ศิษย์หลวงพ่อพูล ในรายการศึกดาวรุ่งชูเจริญ ที่เวทีมวยราชดำเนิน ซึ่งกวนอูเป็นฝ่ายแพ้คะแนน โดยมียอดค่าผ่านประตูที่ 420,260 บาท

**ผลงานระดับนานาชาติ**

**อ้างอิง**
หมวดหมู่:นักมวยไทยชาวไทย
หมวดหมู่:นักมวยไทยที่ตั้งชื่อตามตัวละครสามก๊ก
หมวดหมู่:นักมวยจากจังหวัดร้อยเอ็ด
หมวดหมู่:กวนอู
ขงเบ้ง ม.รัตนบัณฑิต

ขงเบ้ง ม.รัตนบัณฑิต หรือชื่อเดิม ขงเบ้ง ก.ร่มศรีทอง (Kongbeng Kor. Romsitong) เป็นนักมวยไทยชาวไทย ฉายาของเขามาจากตัวละครสามก๊กที่มีนามว่า ขงเบ้ง (孔明) ซึ่งเขาเคยพบกับคู่ชก จิ้งหรีดทอง ซีทราน​เฟอร์รี่ เมื่อวันที่ 30 เมษายน พ.ศ. 2555 ในศึกศึกมหกรรมไทยโลก - เกียรติเพชร 7 สี ที่จังหวัดสุราษฎร์ธานี และขงเบ้งเป็นฝ่ายชนะน็อคได้ในยกที่สาม นอกจากนี้ เขาเคยพบกับคู่ชก ชนะศึก ลูกกันทระ ในคู่เอกศึกมวยไทย 7 สี ในวันที่ 27 พฤศจิกายน พ.ศ. 2554 ซึ่งชนะศึกเป็นฝ่ายใช้ศอกโจมตีขงเบ้งที่ใบหน้าจนเลือดไหลเป็นทางในยกแรก แต่เขาก็ยืนหยัดต่อสู้จนครบห้ายก โดยกรรมการได้ตัดสินให้ทั้งคู่เสมอกัน และเป็นหนึ่งในนักมวยไทยผู้มีชื่อเสียง ที่มีการตั้งชื่อตามตัวละครสามก๊ก เช่นดียวกับกวนอู ภารสมบูรณ์ และจูล่ง เอกบางไทร
ปัจจุบัน ขวัญดี ร่มศรีทอง หรือที่รู้จักกันในชื่อ เสี่ยกรุง ผู้เป็นนายใหญ่ค่ายมวย ก.ร่มศรีทอง ได้ตัดสินยก ขงเบ้ง ก.ร่มศรีทอง พร้อมกับนักมวยอื่นอีก 7 คน ซึ่งเป็นนักมวยในสังกัด ก.ร่มศรีทอง ให้แก่สมหมาย สกุลเมตตา ซึ่งเป็นโปรโมเตอร์เวทีมวยราชดำเนินเป็นที่เรียบร้อยแล้ว โดยทางสมหมายได้ชี้แจงว่าขวัญดีไม่มีเวลาดูแล โดยที่ไม่ได้มีการซื้อขายกันแต่อย่างใด

**ประวัติ**
ขงเบ้ง ม.รัตนบัณฑิต มีชื่อเดิมในการแข่งขันคือ ขงเบ้ง ก.ร่มศรีทอง ซึ่งครั้งที่เขาใช้ชื่อ ขงเบ้ง ก.ร่มศรีทอง ได้เข้าร่วมการแข่งขันรายการต่างๆหลายรายการ ไม่ว่าจะเป็นการแข่งขันชนะคู่ชก พญามด พยัคฆ์ภูดิน และเขาได้พบกับสันติภาพ ศิษย์อุ๊อุบล ในวันที่ 31 ตุลาคม พ.ศ. 2553 ซึ่งขงเบ้งเป็นฝ่ายแพ้ ก่อนที่จะเป็นฝ่ายชนะคะแนนขาดกับคู่ชก หาญนที ว.วิวัฒนานนท์ ในคู่เอกรายการศึกมวยปูนเสือ มวยไทยพันธุ์แท้ ที่เวทีมวยช่อง 7 สี ซึ่งจัดขึ้นในวันที่ 6 มีนาคม พ.ศ. 2554 จากนั้นในวันที่ 3 เมษายน พ.ศ. 2554 เขาพบกับสันติภาพ ศิษย์อุ๊อุบล โดยเป็นคู่เอกของรายการศึกมวยไทย 7 สี ซึ่งขงเบ้งเป็นฝ่ายชนะคะแนน ด้วยคะแนน 49-48 คะแนน และวันที่ 28 เมษายน พ.ศ. 2554 ขงเบ้งเป็นฝ่ายแพ้คะแนนให้กับคู่ชก ก้องสยาม ต.พิทักษ์ชัย ซึ่งเป็นรองคู่เอกของรายการศึก ส.สมหมาย ที่เวทีมวยราชดำเนิน
ขงเบ้ง ก.ร่มศรีทอง ได้เปลี่ยนชื่อที่ใช้ในการแข่งขันมาเป็น ขงเบ้ง ม.รัตนบัณฑิต โดยขงเบ้งเป็นฝ่ายแพ้คะแนนจิ้งหรีดทอง ซีทรานเฟอร์รี่ ในการแข่งขันคู่เอกศึกมวยไทย 7 สี ซึ่งจัดขึ้นในวันที่ 17 กรกฎาคม พ.ศ. 2554  และขงเบ้งได้แพ้อีกครั้งกับคู่ชก ฟ้าใหม่ สกินเดียวยิม ในคู่เอกศึกมวยไทย 7 สี ซึ่งจัดขึ้นในวันที่ 18 กันยายน พ.ศ. 2554 โดยขงเบ้งเป็นฝ่ายถูกศอกโจมตีจนเลือดออกสองแผล ซึ่งกรรมการตัดสินให้ขงเบ้งเป็นฝ่ายแพ้ในยกที่สี่ และในวันที่ 18 กุมภาพันธ์ พ.ศ. 2555 ขงเบ้งพบกับคู่ชก แสงหิรัญ ลูกบ้านใหญ่ ซึ่งขงเบ้งเป็นฝ่ายแพ้ และในวันที่ 16 มิถุนายน พ.ศ. 2555 ขงเบ้ง ม.รัตนบัณฑิต เคยเป็นฝ่ายชนะเจริญทรัพย์ เกียรติเฉลิมภพ ในการแข่งขันที่อำเภอสะบ้าย้อย จังหวัดสงขลา ก่อนที่ทั้งคู่จะทำการแข่งขันกันอีกครั้งในวันที่ 1 กรกฎาคมของปีเดียวกันนี้ ในคู่เอกของการแข่งขันศึกมวยไทย 7 สี ซึ่งจากการแข่งขันในครั้งนี้ ขงเบ้งเป็นฝ่ายแพ้คะแนน

**อ้างอิง**
หมวดหมู่:นักมวยไทยชาวไทย
หมวดหมู่:นักมวยไทยที่ตั้งชื่อตามตัวละครสามก๊ก
หมวดหมู่:บุคคลจากมหาวิทยาลัยรัตนบัณฑิต
หมวดหมู่:บุคคลจากอำเภอปากพนัง
หมวดหมู่:จูกัดเหลียง
หมวดหมู่:นักมวยจากจังหวัดนครศรีธรรมราช
คิวคิว ซานกว๋อ

คิวคิว ซานกว๋อ (p=Sānguó yǎnyì; QQ Sanguo) หรือในความหมาย คิวคิว สามก๊ก (QQ Three Kingdoms) เป็นเกม MMO จากประเทศจีนที่ให้บริการฟรี ที่ได้รับการสร้างโดยบริษัทเทเซ็นต์โฮลดิงส์ ซึ่งเป็นเกมที่อิงมาจากประวัติศาสตร์สามก๊ก โดยเป้าหมายของเกมคือการสั่งสมค่าประสบการณ์และเพิ่มเลเวล ในลักษณะของโรลเพลย์อิงเกม โดยมีส่วนของ คิวคิว (QQ) ที่จำเป็นต่อการเล่น ซึ่งเกมนี้ได้รับการจัดเป็นเกมออนไลน์ที่ประสบความสำเร็จโดยผู้ผลิตจากประเทศจีน

**อ้างอิง**

**แหล่งข้อมูลอื่น**
  QQ三国官方资料站 -  QQ三国官方网站 date=2012-04-17  
หมวดหมู่:เกมออนไลน์
หมวดหมู่:วิดีโอเกมที่พัฒนาขึ้นในประเทศจีน
หมวดหมู่:วิดีโอเกมที่อิงจากสามก๊ก
ดอกเตอร์ออกโทปุส

ดอกเตอร์ออกโทปุส
ดอกเตอร์ออกโทปุส (Doctor Octopus) หรือชื่อเดิมออตโต กุนเธอร์ ออกเทเวียส (Dr. Otto Gunther Octavius) เป็นตัวละครตัวร้ายที่มีพลังพิเศษในหนังสือการ์ตูนของสำนักพิมพ์มาร์เวลคอมิกส์ ตั้งแต่ ค.ศ. 1963 มีบทบาทหลักเป็นศัตรูของสไปเดอร์แมน เป็นนักวิทยาศาสตร์เสียสติ และเป็นศัตรูที่ร้ายกาจที่สุดคนหนึ่งของสไปเดอร์แมน ส่วนใหญ่ถูกวาดในลักษณะเป็นชายร่างเล็ก สายตาสั้น ใช้แขนกลทรงพลังสี่อันในการก่อการต่างๆ มีความฝังใจเกี่ยวกับการพิสูจน์ความเป็นอัจฉริยะของตัวเอง และการเอาชนะสไปเดอร์แมน ในช่วงแรกๆ ผู้เขียนมักสะกดนามสกุลเป็นภาษาอังกฤษว่า Octavious ก่อนที่จะเปลี่ยนเป็น Octavius ในภายหลัง ในเรื่องนั้นสไปเดอร์แมนได้ให้ชื่อเล่นกับเขาเอาไว้ว่าด็อก อ็อค (Doc Ock) มีบทบาทในสื่อที่เกี่ยวกับสไปเดอร์แมนหลายเรื่อง รวมถึงภาพยนตร์สไปเดอร์แมน 2 ปี ค.ศ. 2004 รับบทโดยอัลเฟรด โมลินา ได้รับการจัดอันดับจาก IGN ให้เป็นสุดยอดตัวร้ายจากหนังสือการ์ตูนตลอดกาลอันดับที่ 28

**ในสื่ออื่น**

**ภาพยนตร์**
แซม ไรมี่ ผู้กำกับภาพยนตร์สไปเดอร์แมน กล่าวว่าเขาตั้งใจจะให้ด็อกอ็อคมีบทบาทในภาพยนตร์ภาคแรกด้วย โดยร่วมทีมกับกรีน กอบลิน แต่ในที่สุดก็ไม่ได้ทำ เนื่องจากคงไม่สามารถทำให้เป็นหนังที่ดีได้หากต้องเล่าเรื่องราวจุดกำเนิด 3 ตัวละครพร้อมๆ กัน

**อ้างอิง**

**แหล่งข้อมูลอื่น**
 Doctor Octopus at Marvel Wiki
** Octobot at Marvel Wiki- Ock's profile at Spiderfan.org date=2009-08-13 
หมวดหมู่:ตัวละครมาร์เวลคอมิกส์
หมวดหมู่:ตัวร้ายที่มีพลังพิเศษในมาร์เวลคอมิกส์
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษที่เป็นไซบอร์ก
หมวดหมู่:ตัวละครที่เป็นไซบอร์ก
หมวดหมู่:ตัวละครที่เป็นนักวิทยาศาสตร์สติเฟื่อง
หมวดหมู่:ตัวละครที่เป็นแพทย์
หมวดหมู่:ตัวละครที่เป็นนักประดิษฐ์
หมวดหมู่:ตัวละครที่เป็นนักฟิสิกส์
หมวดหมู่:เจ้าหน้าที่ไฮดร้า
หมวดหมู่:ตัวละครในบันเทิงคดีจากรัฐนิวยอร์ก
หมวดหมู่:ตัวร้ายในการ์ตูนทีวีแอนิเมชัน
หมวดหมู่:ตัวละครในสไปเดอร์-แมน
จ้องหน่อง

คคณาหรือจ้องหน่องที่พบในบังกลาเทศ
ตัวอย่างเสียง
จ้องหน่องโลหะของชาวเติร์กและมองโกลจากบริเวณเทือกเขาอัลไต
จ้องหน่องโลหะในภาพวาดสีน้ำมันของลุยจี บอกเกรีนี
จ้องหน่อง หืน หรือ หุน เป็นเครื่องดนตรีประเภทดีดชนิดหนึ่ง ทำด้วยไม้ไผ่หรือโลหะบาง เซาะร่องตรงกลางเป็นลิ้นในตัว เวลาเล่น (ดีด) ประกบจ้องหน่องเข้ากับปาก ดีดที่ปลายข้างหนึ่งของจ้องหน่องด้วยนิ้วหัวแม่มือหรือนิ้วชี้ หรือชักด้วยด้ายเชือกที่ผูกโยงกับปลายจ้องหน่อง อาศัยกระพุ้งปากเป็นกล่องเสียง (ขยายเสียงในลักษณะเดียวกับกะโหลกซอหรือลำตัวของกีตาร์โปร่ง‎) การสร้างโทนเสียงทำให้เกิดเสียงสูงต่ำตามขนาดของกระพุ้งปากที่ทำ สามารถดีดเป็นเสียงแท้คล้ายเสียงคนออกเสียงสระ 
นิยมเล่นกันในชาติพันธุ์ต่าง ๆ ในกลุ่มไทยลาว เช่น ผู้ไทซึ่งเรียกชื่อว่า "โกย" และมูเซอเรียกว่า "เปี๊ยะ" เครื่องดนตรีชนิดนี้ยังพบในต่างประเทศด้วย ได้แก่ แถบมองโกเลีย ปาปัวนิวกินี เกาะลมบก บาหลี แอฟริกา และยุโรป

**อ้างอิง**
 fix-attempted=yes - date=2011-01-19  จากเว็บสำนักงานคณะกรรมการวัฒนธรรมแห่งชาติ
หมวดหมู่:เครื่องดนตรีไทย
จะเข้กระบือ

จะเข้กระบือ  เป็นเครื่องดนตรีประเภทดีดชนิดหนึ่ง  เป็นเครื่องดนตรีประเภทดีดในแนวนอน มี ๓ สาย สมัยก่อนสายทำจากเส้นไหมฟั่น ปัจจุบันทำจาก สายเบรคจักรยาน การบรรเลงมือขวาใช้สำหรับดีด  ส่วนมือซ้ายกดสายบนเสียงที่ต้องการ  เครื่องดนตรีชนิดนี้เล่นกันในวงมโหรีเขมรเช่นกัน

**อ้างอิง**
 fix-attempted=yes - date=2011-01-19  จากเว็บสำนักงานคณะกรรมการวัฒนธรรมแห่งชาติ
หมวดหมู่:เครื่องดนตรีไทย
กลองกันตรึม

กลองกันตรึม เป็นเครื่องดนตรีประเภทกลองชนิดหนึ่งที่ทำด้วยหนังและไม้ขุดกลวง ขึงหน้าด้านหนึ่งด้วยหนังดึงให้ตึงด้วยเชือก ใช้ตีประกอบจังหวะในวงกันตรึม

**อ้างอิง**
 fix-attempted=yes -  date=2011-01-19  จากเว็บสำนักงานคณะกรรมการวัฒนธรรมแห่งชาติ
หมวดหมู่:เครื่องดนตรีไทย
หมวดหมู่:บุคคลแบ่งตามจังหวัดในประเทศเนเธอร์แลนด์

หมวดหมู่:ชาวดัตช์แบ่งตามที่ตั้ง
น
หมวดหมู่:หมวดหมู่แบ่งตามจังหวัดของประเทศเนเธอร์แลนด์
ปี่ไสล

ปี่ไสล  เป็นเครื่องดนตรีปี่ประเภทลิ้นคู่เช่นเดียวกับปี่ใน  ใช้บรรเลงในวงกันตรึม

**อ้างอิง**
 fix-attempted=yes - date=2011-01-19  จากเว็บสำนักงานคณะกรรมการวัฒนธรรมแห่งชาติ
หมวดหมู่:เครื่องดนตรีไทย
กลองโนรา

กลองโนรา เป็นเครื่องดนตรีประเภทกลองชนิดหนึ่ง ใช้ประกอบการแสดงโนราหรือหนังตะลุง โดยทั่วไปมีส่วนสูงประมาณ ๑๒ นิ้วและมีขนาดเส้นผ่าศูนย์กลางของหน้า กลองทั้ง ๒ ด้าน ประมาณ ๑๐ นิ้ว กลองโนรานิยมทำด้วยแก่นไม้ขนุน หนังที่หุ้มกลองใช้หนังวัวหรือควายหนุ่ม มีหมุดไม้หรือภาษาใต้เรียกว่า "ลูกสัก" ตอกยึดหนังหุ้มให้ตึง มีขาทั้งสองขาทำด้วยไม้ไผ่มีเชือกตรึงให้ติดกับกลอง และมีไม้ตีขนาดพอเหมาะ ๑ คู่ ถ้าเป็นกลองที่ใช้ประกอบการแสดงหนังตะลุงจะมีขนาดเล็กกว่า มีส่วนสูงประมาณ ๘ นิ้ว และขนาดเส้นผ่าศูนย์กลางประมาณ ๖ นิ้ว

**อ้างอิง**
 fix-attempted=yes -  date=2011-01-19  จากเว็บสำนักงานคณะกรรมการวัฒนธรรมแห่งชาติ
หมวดหมู่:เครื่องดนตรีไทย
โหม่ง

โหม่ง เป็นเครื่องดนตรีประเภทตีชนิดหนึ่ง  ใช้ตีประกอบจังหวะ โหม่ง คือ ฆ้องคู่ เสียงต่างกันที่เสียงแหลมเรียกว่า "เสียงโหม่ง" ที่เสียงทุ้มเรียกว่า "เสียงหมุ่ง" หรือ บางครั้งอาจจะเรียกว่าลูกอกและลูกทุ้มซึ่งมีเสียงแตกต่างกันเป็นคู่ห้า แต่ปัจจุบันเป็นคู่แปด  
วิธีตีโหม่งในวงเครื่องสายหรือปี่พาทย์ ผู้ตีนั่งขัดสมาธิ ให้โหม่งวางอยู่ตรงหน้า จับไม้ตีตีตรง กลางปุ่มด้วยน้ำหนักพอประมาณเนื่องจากโหม่งชนิดนี้มีเสียงดังกังวานยาวนาน จึงนิยมตีห่าง ๆ คือ สองฉิ่งสองฉับต่อการตีโหม่งครั้งหนึ่ง แต่ถ้าเป็นวงกลองยาวหรือวงมังคละ จะนิยมตีลงที่จังหวะหนัก (ฉับ) ตลอดโดยไม่เว้น

**อ้างอิง**
 date=2012-06-17 - fix-attempted=yes - date=2011-01-19  จากเว็บสำนักงานคณะกรรมการวัฒนธรรมแห่งชาติ
หมวดหมู่:เครื่องดนตรีไทย
การเลือกตั้งสมาชิกสภาผู้แทนราษฎรจังหวัดสกลนคร เขต 3 แทนตำแหน่งที่ว่าง พ.ศ. 2552

การเลือกตั้งซ่อมสมาชิกสภาผู้แทนราษฎร เขต 3 สกลนคร พ.ศ. 2552 เป็นการเลือกตั้งสมาชิกสภาผู้แทนราษฎรสกลนคร แทนที่ นายพงษ์ศักดิ์ บุญศล ซี่งถูกตัดสิทธิ์ทางการเมือง 5 ปี

**ที่มา**
การเลือกตั้งซ่อมสมาชิกสภาผู้แทนราษฎรเขต 3 สกลนคร พ.ศ. 2552 เกิดขึ้นเนื่องจาก นายพงษ์ศักดิ์ บุญศล ส.ส. เดิมในพื้นที่จากการเลือกตั้งเมื่อวันที่ 23 ธันวาคม พ.ศ. 2550 ของพรรคพลังประชาชนได้ถูกตัดสิทธิ์ทางการเมือง 5 ปี เนื่องจากปราศรัยให้ร้ายพรรคเพื่อแผ่นดิน ทำให้ตำแหน่งในเขตนี้ (อำเภอคำตากล้า, อำเภอส่องดาว, อำเภอสว่างแดนดิน, อำเภอเจริญศิลป์ และ อำเภอบ้านม่วง ) ว่างลงหนึ่งตำแหน่ง คณะกรรมการการเลือกตั้ง (กกต.) จึงมีมติให้จัดการเลือกตั้งซ่อมในวันอาทิตย์ที่ 21 มิถุนายน พ.ศ. 2552

**ผู้สมัคร**
การเลือกตั้งครั้งนี้พรรคเพื่อไทยมีมติส่งนางอนุรักษ์ บุญศล ซึ่งเป็นภรรยาของนายพงษ์ศักดิ์ บุญศล อดีตสมาชิกสภาผู้แทนราษฎรพรรคพลังประชาชน ลงสมัครเลือกตั้งซ่อมในครั้งนี้ ส่วนพรรคภูมิใจไทยมีมติส่งนายพิทักษ์ จันทศรี ลงแข่ง
การเปิดรับสมัครมีขึ้นระหว่างวันที่ 28 พฤษภาคม พ.ศ. 2552 ถึงวันที่ 1 มิถุนายน 2552 ผู้สมัครทั้ง 2 คนได้จับสลาก ปรากฏว่า นายพิทักษ์ได้เบอร์ 1 และนางอนุรักษ์ได้เบอร์ 2

**ผลการเลือกตั้ง**
เขตการเลือกตั้งที่ 3 ประกอบไปด้วยอำเภอสว่างแดนดิน อำเภอบ้านม่วง อำเภอคำตากล้า อำเภอส่องดาว และอำเภอเจริญศิลป์

**เหตุการณ์ต่อเนื่อง**
อัยการสูงสุด เป็นโจท์ฟ้องร้องนายศุภชัย โพธิ์สุ แกนนำพรรคภูมิใจไทย และรัฐมนตรีช่วยว่าการกระทรวงเกษตรและสหกรณ์ (ในขณะนั้น) ว่าจงใจกระทําความผิดฐานเป็นเจ้าพนักงานปฏิบัติหรือละเว้นการปฏิบัติหน้าที่โดยมิชอบ เพื่อให้เกิดความเสียหายแก่ผู้หนึ่งผู้ใด หรือปฏิบัติหรือละเว้นการปฏิบัติหน้าที่โดยทุจริต ตามประมวลกฎหมายอาญา มาตรา 157 จากการที่นายศุภชัย กล่าวในระหว่างเป็นประธานเปิดการฝึกอบรมอาสาสมัครหมอดิน ของสถานีพัฒนาที่ดินสกลนคร เมื่อวันที่ 12 มิถุนายน พ.ศ. 2552 แต่ต่อมาศาลฎีกาแผนกคดีอาญาของผู้ดำรงตำแหน่งทางการเมือง พิพากษายกฟ้อง

**อ้างอิง**
สกลนคร พ.ศ. 2552
สกลนคร
หมวดหมู่:การเลือกตั้งในจังหวัดสกลนคร
ตะหลดปด

กลองตะหลดปด เป็นเครื่องดนตรีประเภทกลองชนิดหนึ่งที่ขึงด้วยหนังสองหน้า ลักษณะการหุ้มหน้ากลองใช้สายเร่งเสียงดึงโดยโยงเสียงสอดสลับกันไปมาระหว่างหูหิ่งทั้งสองหน้า ตัวกลองมีลักษณะยาวคล้ายกลองแขก ทำด้วยไม้เนื้อแข็ง ขุดเจาะโพรงภายในทั้งสองหน้าอยู่ในลักษณะบัวคว่ำและบัวหงาย มีท่อนำเสียงตรงกลาง ใช้ตีประกอบจังหวะร่วมกับกลองแอว อาจเป็นวงกลองตึ่งนง เปิ้งมง ตกเส้ง หรือ
กลองอืดก็ได้ วงกลองเหล่านี้มักบรรเลงเป็นมหรสพในงานบุญ หรือบรรเลงประกอบการฟ้อนเล็บ ฟ้อนผาง ฟ้อนเทียน และบรรเลงในขบวนแห่โดยทั่วไป

**อ้างอิง**
  date=2012-07-02 - date=2011-01-19  จากเว็บสำนักงานคณะกรรมการวัฒนธรรมแห่งชาติ
หมวดหมู่:เครื่องดนตรีไทย
กรณีมายาเกวซ

กรณีมายาเกวซ (Mayaguez incident) เป็นปฏิบัติการทางทหารของสหรัฐที่รวดเร็ว ระหว่างวันที่ 13–15 พฤษภาคม ค.ศ. 1975
เวลาประมาณ 15.20 น. ของวันที่ 12 พฤษภาคม เรือบรรทุกสินค้าซึ่งใช้บรรทุกเวชภัณฑ์และเสบียงสัญชาติอเมริกันชื่อ เอสเอส มายาเกวซ (SS Mayaguez) ซึ่งแล่นระหว่างฮ่องกงกับประเทศไทย ขณะที่แล่นอยู่ห่างจากชายฝั่งของประเทศกัมพูชา 60 ไมล์ ซึ่งถือเป็นเขตน่านน้ำสากล ได้ถูกเรือปืนจำนวนหลายลำของกัมพูชาประชาธิปไตย (เขมรแดง) เข้าล้อมและบุกยึด จับตัวประกันซึ่งเป็นกัปตันและลูกเรือไว้ได้ทั้งหมด 39 คน จากนั้นได้ลากไปจอดลอยลำทิ้งสมอไว้ที่เกาะตาง ใกล้กับเมืองกำปงโสม (เมืองพระสีหนุในปัจจุบัน)
รัฐบาลสหรัฐโดยประธานาธิบดีเจอรัลด์ ฟอร์ด ได้ตัดสินใจอย่างเร่งด่วนส่งกองกำลังทหารซึ่งส่วนมากเป็นนาวิกโยธินประมาณ 1,000 นาย จากเกาะโอกินาวะและอ่าวซูบิก เข้าประจำการที่สนามบินอู่ตะเภาในพื้นที่ของประเทศไทย เพื่อใช้เป็นฐานในการปฏิบัติการบุกยึดเรือและตัวประกันคืน ในวันที่ 13 พฤษภาคม โดยปฏิบัติการเริ่มขึ้นในเช้ามืดของวันที่ 14 พฤษภาคม โดยมีเครื่องบินรบจากฐานทัพอเมริกันที่จังหวัดอุดรธานีและนครราชสีมาออกปฏิบัติการร่วมด้วย และประสบความสำเร็จในเวลาประมาณ 11.00 น. โดยสามารถจมเรือปืนของเขมรแดงลงได้ 3 ลำ มีความสูญเสียด้วยกันของทั้งสองฝ่าย แต่สามารถช่วยเหลือตัวประกัน รวมถึงลูกเรือประมงของไทยจำนวน 5 คนออกมาได้
ทว่าปฏิบัติการดังกล่าว ทางการสหรัฐใช้ฐานบินอู่ตะเภาทั้งที่รัฐบาลไทยขณะนั้นไม่อนุญาตอย่างชัดแจ้ง ในวันที่ 17 พฤษภาคม ได้มีกลุ่มนักศึกษาและประชาชน 30,000 คน นำโดยธีรยุทธ บุญมี ประท้วงที่หน้าสถานเอกอัครราชทูตสหรัฐประจำประเทศไทย ฝ่ายรัฐบาลไทยเรียกว่าเป็นการละเมิดอธิปไตยของไทย และให้สหรัฐถอนทหารออกจากอู่ตะเภาในทันที
ในที่สุดเหตุการณ์จบลงในวันที่ 19 พฤษภาคม หลังจากการชุมนุมยืดเยื้อนานถึง 3 วัน เมื่ออุปทูตสหรัฐประจำประเทศไทยได้ส่งสาสน์แสดงความเสียใจต่อการกระทำดังกล่าว สุดท้ายสหรัฐถอนทหารออกจากประเทศไทยหมดสิ้นในปี 1976

**อ้างอิง**

**แหล่งข้อมูลอื่น**
  Koh Tang Beach Vets/ เว็บไซต์สีหนุวิลล์ "กรณีมายาเกวซ" 
หมวดหมู่:เหตุการณ์ในน่านน้ำสากล
หมวดหมู่:สงครามเวียดนาม
หมวดหมู่:ปฏิบัติการทางทหาร
หมวดหมู่:พ.ศ. 2518
หมวดหมู่:บุคคลแบ่งตามจังหวัดในประเทศเบลเยียม

หมวดหมู่:ชาวเบลเยียม
บ
หมวดหมู่:หมวดหมู่แบ่งตามจังหวัดของประเทศเบลเยียม
หมวดหมู่:จังหวัดลีแยฌ

หมวดหมู่:จังหวัดของประเทศเบลเยียม
หมวดหมู่:แคว้นวอลลูน
หมวดหมู่:ประเทศที่ใช้ภาษาเยอรมันเป็นภาษาทางการ
จัดด์ ทรัมป์

จัดด์ ทรัมป์ (Judd Trump) เกิดเมื่อวันที่ 20 สิงหาคม ค.ศ. 1989 ในบริสตอล เป็นนักสนุกเกอร์อาชีพชาวอังกฤษ เขาประสบความสำเร็จอย่างมากในการแข่งขันเยาวชน ก่อนที่จะเทิร์นเป็นนักสนุกเกอร์อาชีพในปี 2005 เมื่อวันที่ 3 เมษายน 2011 ทรัมป์ได้แชมป์รายการเก็บคะแนนครั้งแรกโดยเอาชนะมาร์ก เซลบี 10–8 ในรอบสุดท้ายในไชนาโอเพน หลังจากประสบความสำเร็จในประเทศจีน เขาได้มาถึงรอบสุดท้ายในเวิลด์สนุกเกอร์แชมเปียนชิปปี 2011 ซึ่งเขาได้พ่ายแพ้ให้กับ จอห์น ฮิกกินส์ และได้แชมป์ในเวิลด์สนุกเกอร์แชมเปียนชิปปี 2011 ซึ่งเอาชนะมาร์ก อัลเลน ด้วย 10–8 เฟรมในรอบสุดท้าย

**อ้างอิง**
หมวดหมู่:นักสนุกเกอร์ชาวอังกฤษ
หมวดหมู่:บุคคลจากบริสตอล